**Županijsko stručno vijeće nastavnika srednjih škola Koprivničko-križevačke i Bjelovarsko-bilogorske županije**

Županijsko stručno vijeće nastavnika tjelesne i zdravstvene kulture napokon se odvijalo „u živo“ 24.06.2021. što je za nemirne kineziologe uvijek željne pokreta bilo izuzetno važno.

Započelo je okupljanjem u Gimanziji Fran Galović u Koprivnici. Pri ulazu u Gimnaziju su svi sudionici bili upoznati sa primjenom epidemioloških mjera, nosili zaštitne maske, svoj dolazak zabilježili su u evidencijsku listu na Info pultu te su na istom mjestu izmjerili tjelesnu temperaturu.

Glavna tema stručnog skupa bila je „Primjena pješačkih tura u nastavi TZK“ kroz međupredmetnu povezanost. Svi sudionici su ispunili Gdpr privolu, izjavu o zdravstvenom stanju te privolu za sudjelovanje u ovakvom obliku stručnog skupa.

Skup je započeo predavanjem prof. engleskoga jezika Martine Grgac . Profesorica je sudionicima objasnila primjenu engleskoga jezika u projektnoj nastavi sa među predmetnom povezanošću sa primjenom u Ersmus + projektima i projektima prekogranične suradnje.

Nakon tog predavanja, ravnatelj škole mr.sc. Vjekoslav Robotić je sudionike upoznao sa kratkom povijesti i sadašnjosti škole te uspjehom učenika i projektima koji se provode kako bi motivirao kolegice i kolege da i u svojim sredinama započnu sa istima.

Profesor Ranko Gojković, voditelj dvorane, prisutnima je pokazao sve vanjske i unutarnje terene, spremišta, svlačionice i kabinete koje koristimo za nastavu tzk u Gimnaziji. Upoznao je prisutne sa konkretnim projektima koje smo radili u nastavi tzk i prednostima istih u smislu bolje opremljenosti škole te mogućnosti mobilnosti i dodatnog stručnog usavršavanja za učenike i nastavnike.

Nakon kraće pauze za osvježenje i presvlačenje te pripremu za samu pješačku rutu, krenulo se na mjesto polazišta

Prije dolaska na stručni skup, svi sudionici su dobili detalje upute o potrebnoj opremi za pješačke ture: cipele/tenisice za pješačenje, udobna i prozračna sportska odjeća (po mogućnosti brzosušeća), ruksak, voda (količina prema potrebi), hrana (prema potrebi), kapa sa šiltom, sprej protiv komaraca i krpelja, krema za sunčanje, štapovi za hodanje prema potrebi, sunčane naočale. Zbog visokih temperatura, cijela pješačka tura planirana je kroz šumu u hladu. Tura je bila dugačka 14 km, dolaskom na sam vrh, svakog sudionika dočekala je okrjepa ( 1 l hladne vode i sendviči i slalata).

Dolaskom na mjesto polaska, parkiralište društvenog doma u Draganovcu, kratko predavanje o vođenju pješačkih tura održala je prof. tzk Marina Tomac-Rojčević (licencirani vodič pješačkih tura). Nakon toga, sudionicima je profesor informatike i fizike Danijel Kolarić održao kratko predavanje o primjeni gps aplikacija u pješačkim rutama. Ova pješačka ruta se pratitla aplikacijom Relive. Tijekom rute, prof. biologije Miroslav Samardžić, prisutne je upoznao sa florom i faunom Bilogore te naglasio važnost među predmetne povezanosti u projektnoj i terenskoj nastavi. Također je sudionike upoznao sa mobilnim aplikacijama za prepoznavanje biljaka. Na Stankovom vrhu, profesor geografije Zoran Pintarić i profesorica matematike Marina Njerš održali su predavanje o primjeni karata i kompasa te izračunu prijeđenih enih udaljenosti u pješačkim turama u projektnoj i terenskoj nastavi. Nakon edukacije, nastavljen je spust na početnu točku gdje je putem aplikacije Microsoft Forms napravljena evaluacija stručnog skupa.

Link za Relive aplikaciju: <https://photos.google.com/photo/AF1QipPg8XiPis1ZZZ4jNg9c8kQPAjc5ASE9uRe>

Članak je pripremila voditeljica Županijskog stručnog vijeća tjelesne i zdravstvene kulture:

Marina Tomac-Rojčević, prof. izvrstan savjetnik